Mot naturen

Mot naturen er en norsk film fra 2014 skrevet og regissert av Ole Giæver, som også har hovedrollen, i sam-regi med Marte Vold. Filmen handler om Martin (Giæver) som er på helgetur i fjellet, mens seeren får høre alt han tenker på, og han gjør valg som vil endre livet hans for alltid. Filmen hadde premiere 19. september 2014, og fikk terningkast fem i VG, NRKs Filmpolitiet og Aftenposten, og fire i Dagbladet.

For filmen vant Giæver Kanonprisen 2014 for beste mannlige hovedrolle, og ble også nominert i kategoriene beste regi og beste manus. Maria Ekerhovd vant Kanonprisen for beste produsent, mens Bent Holm og Frida Eggum Michaelsen ble nominert i kategoriene for beste lyddesign og beste klipp respektivt. Filmen vant European Cinemas pris for beste europeiske film under Filmfestivalen i Berlin i 2015.

Priser og nominasjoner 
 Kanonprisen 2014:
 Beste mannlige hovedrolle – Ole Giæver
 Beste produsent – Maria Ekerhovd
 Nominert i klassen bese birolle – Marte Magnusdotter Solem
 Nominert i klassen beste regi – Ole Giæver
 Nominert i klassen beste manus – Ole Giæver
 Nominert i klassen beste klipp – Frida Eggum Michaelsen
 Nominert i klassen beste lyddesign – 
 Amandaprisen 2015:
 Nominert i klassen beste norske kinofilm
 Nominert i klassen beste manus – Ole Giæver
 European Cinemas pris for beste europeiske film under Filmfestivalen i Berlin 2015
 Nominert til Nordisk råds filmpris 2015

Referanser

Eksterne lenker 
 
 

Norske dramafilmer
Norskspråklige filmer
Filmer fra 2014
Filmer med vinnere av Kanonprisen‎